Diari Oficial de la Generalitat Valenciana


Sumari del DOGV 3243, del 15-05-1998 (1998/3367)

Notificacions de provisió de constrenyiment.
--------------------------------------------

### Dades del document

Número de DOGV
:   3243

Data del DOGV
:   15-05-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/3367


Organisme emissor
:   Agència Estatal d'Administració Tributària. Delegació d'Alacant

Tipus de document
:   Anunci

Notificacions de provisió de constrenyiment. [1998/M3367]
  
Mitjançant aquest edicte, i ja que els deutors compresos en la relació que a continuació s'insereix, no han pogut ser trobats als domicilis que figuren en els registres de l'administració tributària o s'han al·legat diferents causes per a no rebre les notificacions per les persones que la legislació autoritza per a fer-se'n càrrec, se'ls fa saber que:
  
Es notifica als deutors, d'acord amb l'article 103 del Reglament General de Recaptació (Reial Decret 1.684/1990, de 20 de desembre), que no havent sigut satisfet el deute de referència en el termini d'ingrés en període voluntari, de conformitat amb el que estableix l'article 127 de la Llei General Tributària, l'òrgan competent a dalt indicat ha acordat:
  
En ús de les facultats que em confereixen els articles 100, 106 i 169 del Reglament General de Recaptació, liquide el recàrrec de constrenyiment pel 20% de l'import del deute pendent, i dicte provisió de constrenyiment perquè es procedisca executivament contra el patrimoni o garanties dels deutors, en cas de no produir-se l'ingrés en els terminis indicats en l'article 108 de l'esmentat Reglament, mitjançant edictes publicats als llocs destinats a l'efecte en les delegacions i administracions de l'Agència Estatal d'Administració Tributària de l'últim domicili conegut i en el Butlletí Oficial de la Província, d'acord amb el que estableix l'article 105.6 de la Llei General Tributària (segons modificació introduïda per l'article 28 de la Llei 66/1997, de 30 de desembre, BOE de 31 de desembre de 1997); al propi temps se'ls requereix perquè en el termini de 10 dies compareguen en aquest expedient per si o per persona que els represente, amb l'advertència que si no ho fan en el termini assenyalat, a comptar des de la publicació en el butlletí oficial, s'entendrà produïda la notificació a tots els efectes legals des del dia següent al del venciment del termini assenyalat per a comparéixer.
  
Lloc per a comparéixer: Dependència de Recaptació de la Delegació de l'Agència Estatal d'Administració Tributària, plaça de la Muntanyeta, número 8, Alacant.
  
Recursos
  
Recurs de reposició davant l'òrgan que ha dictat la provisió de constrenyiment, en el termini de 15 dies, a comptar des del dia següent al del rebut d'aquesta notificació o reclamació econòmica i administrativa, davant el tribunal competent de la dita jurisdicció, en el mateix termini, sense que puguen alternar-se ambdós recursos.
  
Motius d'impugnació
  
El procediment de constrenyiment podrà impugnar-se pels següents motius (article 138.1 de la Llei General Tributària i article 99.1 del Reglament General de Recaptació):
  
- Pagament o extinció del deute.
  
- Prescripció.
  
- Ajornament.
  
- Falta de notificació de la liquidació o anul·lació o suspensió d'aquesta.
  
- Defecte formal en el títol expedit per a l'execució.
  
Suspensió del procediment
  
El procediment de constrenyiment, encara que s'interpose recurs, solament se suspendrà en els termes i les condicions indicats en l'article 101 del Reglament General de Recaptació (Reial Decret 1.684/1990, de 20 de desembre).
  
Sol·licitud d'ajornament
  
D'acord amb el que estableix l'article 48 del Reglament General de Recaptació, es podrà ajornar o fraccionar el pagament dels deutes en període executiu.
  
La presentació de les sol·licituds d'ajornament o fraccionament s'efectuarà a la delegació o administracions de l'Agència Estatal d'Administració Tributària del territori en què haja d'efectuar-se el pagament.
  
Lloc de pagament
  
A l'entitat que presta el servei de caixa de la delegació administració de l'Agència Estatal d'Administració Tributària.
  
Interessos de demora
  
Les quantitats que es deuen, exclòs el recàrrec de constrenyiment, produiran interessos de demora des de l'endemà del venciment del deute en període voluntari fins la data de l'ingrés d'aquest. El tipus d'interés es fixarà d'acord amb el que estableixen els articles 58 de la Llei General Tributària i el 36 de la Llei General Pressupostària, segons es tracte de deutes tributaris o no tributaris respectivament.
  
Costes
  
Si es produeixen costes en el procediment, l'administració repercutirà l'import d'aquestes als deutors, d'acord amb el que estableixen els articles 153 i 157 del Reglament General de Recaptació.
  
Terminis per a efectuar l'ingrés
  
(Article 108 del Reglament General de Recaptació)
  
a) Rebuda la notificació entre els dies 1 i 15 de cada mes, fins el 20 del dit mes, o immediat hàbil posterior.
  
b) Rebuda la notificació entre els dies 16 i últim de cada mes, fins el 5 del mes següent, o immediat hàbil posterior.